Luca Pacioli

Le fratre italian Luca Pacioli (Frà Luca Pacioli) esseva un mathematico italian. Ille nasceva in Borgo San Sepolcro in 1445. Anque Piero della Francesca nasceva e viveva in iste citate e Pacioli esseva discipulo e amico de iste importante artista. Pacioli manteneva contacto con Federico di Montefeltro, duce de Urbino, e con su filio Guidobaldo. Le progressos de Pacioli in mathematica e altere scientias esseva troppo notabile que con solmente dece-novem annos ille esseva preceptor del filios de Antonio Rompiasi, un venetiano commerciante. In Venetia, ille poteva se disveloppar in le cognoscentia super commercio e spectar le lectiones de Domenico Bragadino.

In 1470, Pacioli scribeva un tractato de algebra, dedicate al tres filios de Rompiasi, e in iste epocha ille esseva a Roma, ubi ille remaneva como hospite de Leon Battista Alberti. Pacioli deveniva fratre in le Ordine del Franciscanos Minor, forsan per influentia de Alberti. Circa 1475 Pacioli scribeva un tractato de arithmetica. Durante su vita, Pacioli inseniava in diverses locos como in le Universitate de Perugia, in le Sapienza de Roma, in Napoli, in Padova, in Milano, in Zara, etc.

In Zara, Pacioli scribeva un altere tractato de algebra. In 1494, ille publicava su obra denominate Summa de Arithmetica, Geometria, Proportione et Proportionalità. Iste obra presentava al mundo le methodo del Partita Duplice e a causa de illo Pacioli es cognoscite como le "Patre del Contabilitate".

Pacioli esseva membro del corte de Ludovico Sforza, duce de Milano, ubi ille cognosceva Leonardo Da Vinci. Illes se deveniva grande amicos e Leonardo consultava Pacioli super questiones del mathematica. In le decembre de 1498, Pacioli concludeva su obra De Divina Proportione, con 60 designos facite per Leonardo.

Quando le franceses vinceva Ludovico in le septembre de 1499, Pacioli e Leonardo fugiva e illes viveva in Firenze. In 1500, Pacioli esseva indicate pro inseniar geometria in le Universitate de Pisa, illo habeva essite transferite pro Firenze a
causa del revolta de 1494. Postea Pacioli inseniava in Perugia e Bologna de novo.

Luca Pacioli faceva le prime traduction pro italiano del Elementos de Euclide, ille se ha basate super le version latin de
Campanus. In 1509 su Divina Proportione esseva publicate per Paganino de’ Paganini in Venetia. Iste version esseva publicate
con altere duo partes e con le alphabeto paciolano.

Postea Luca Pacioli esseva elegite superior del Convento de Borgo San Sepolcro. Probabilemente ille moriva post 1514 proque existe datos super su vita usque 30 de augusto de iste anno.

 Ligamines externe 
 Biographia 

Categoria:Mathematicos
Categoria:Religiosos
Categoria:Gente de Toscana